b"\n_START_ARTICLE_\nNanyang Technological University\n_START_PARAGRAPH_\nAng Nanyang Technological University (Akronim: NTU) ay isang pampubliko at may-awtonomiyang unibersidad\xc2\xa0sa lungsod-estado ng Singapore. Ang\xc2\xa0NTU ay palaging nahahanay sa mga tanyag na pamantasan sa mundo ayon sa iba't ibang pagraranggo ng mga\xc2\xa0kolehiyo at unibersidad at kinikilala bilang isa sa pinakamahuhusay sa Asya. Sa 2016 QS World University Rankings, ika-13 ang unibersidad sa buong mundo at ika-2 sa Asya.\xc2\xa0Ayon naman sa 2016 Asia University Rankings ng Times Higher Education, ika-2 ang NTU sa Asya. _NEWLINE_Ang NTU ay komprehensibo at intensibo sa larangan ng pananaliksik, na may higit sa 33,000 mga undergraduate at postgradweyt na mag-aaral. Organisado ang unibersidad sa walong mga kolehiyo at paaralan. Ang mga ito ay ang College of Engineering, College of Science, College of Humanities, Arts and Social Sciences, Nanyang Business School, Lee Kong Chian School of Medicine - na binuo kasama ang Imperial College London. Ang\xc2\xa0NTU din ay tahanan ng ilan sa mga may-awtonomiyang institusyon kabilang na ang National Institute of Education, S. Rajaratnam School of International Studies, Interdisciplinary Graduate School, Earth Observatory of Singapore, Singapore Centre on Environmental Life Sciences Engineering, Institute on Asian Consumer Insight, at College of Professional and Continuing Education._NEWLINE_Ang pangunahing kampus ng unibersidad ay sumasaklaw sa 200-ektaryang\xc2\xa0lupain, kaya ito tinuturing na pinakamalaking kampus sa buong Singapore. Ang mga pangunahing lote ng kampus ay matatagpuan sa kanlurang bahagi ng Singapore, sa 50 Nanyang Avenue. Bukod sa Main Campus, ang\xc2\xa0NTU ay meron ding dalawang sangay na kampus, isa sa Novena at isa pa sa One-North."